La Policia Nacional de Burjassot-Godella celebra el dia dels seus patrons, els Àngels Custodis
2025-07-24

La sala d’actes del Centre Socioeducatiu Díaz- Pintado ha segut l’escenari aquest matí, 2 d’octubre, de la celebració del Dia dels Àngels Custodis, patrons de la Policia Nacional que han commemorat els components de la Comissaria de Burjassot-Godella.

Un acte al qual no ha faltat l’alcalde de Burjassot, Rafa García, que ha volgut acompanyar al cap de la Comissaria de Burjassot-Godella, l’inspector cap Álvaro Gómez Gil, i a la resta de components de la comissaria en un dia tan especial.

En l’acte, s’ha fet lliurament de la Creu al Mèrit Policial als policies José Jiménez Cirujeda i Isabel Puchades Romance. Així mateix, de mans de l’alcalde, el policia Jesús Botija ha rebut l’encàrrec als 30 anys de servei.

El màxim comandament de la Comissaria, Álvaro Gómez Gil, ha sigut l’encarregat d’entregar, també, un reconeixement a l’inspector de la Policia Local de Burjassot, Daniel Garcés Varea, per la seua col·laboració permanent amb la Policia Nacional.

Com a tancament de la celebració, s’han interpretat, per part del policia Pablo Raga Rodríguez, “La muerte no es el final” i l’Himne de la Policia Nacional.